Selvom serien er inspireret af virkeligheden, er visse karakterer,
hændelser og dialoger dramatiserede.
- Colombo gør klar til noget. - Jeg ser den pikslikker på tv hver dag
hvor han taler om borgerrettigheder.
Han går efter Harlem.
Hjælp mig med at stoppe Colombo.
Jeg tager Harlem.
Havnene, politiet, fagforeningerne, alt kommer under min kontrol.
- Skal jeg gifte mig ind i dette vanvid? - Enhver konge har brug for en dronning.
Jeg holder mig fra militæret, hvis jeg må være med i Panterne.
- Får jeg en? - Beklager, knægt. Du har lige meldt dig.
- Giv mig mine penge eller min klub. - Du er født til at sælge stoffer.
Der er intet partnerskab, Joe, og jeg sælger ikke doojie for dig.
Når der er en forhindring i vejen, fjerner man den.
Foreslår du, jeg nakker en boss?
Det gavner os begge. Derfor giver jeg dig tilladelse til at nakke ham.
Vi har intet lige nu, Bump. Ingen doojie, ingen St. Clair, ingen penge. Intet.
Du bør vise lidt respekt.
Jeg har fået nok af dit fedteri og dit forræderi!
Slap af.
Du kan også rende mig.
En anden skal sige god for mig, hvis det går galt.
Så nakker vi Colombo.
Joe Colombo? Vi må tale sammen.
- Tale om hvad? - Et partnerskab mellem dig og mig.
Hvorfor forråder du en mand, der har været din boss i så mange år?
Især når vi er midt i en fucking krig. Det giver ingen mening.
Jeg har kendt Bumpy længe. Jeg har aldrig set ham sådan.
- Som jeg ser det, har han forrådt mig. - Hvordan det?
Ved at opgive det eneste, der gav mig penge i lommen, doojien.
Hvilket førte til, at du overtog St. Clair.
Nu er det indlysende, at du er manden, der styrer Harlem.
Du er ikke ret loyal, hva'?
Hvis du ikke har bemærket det, er der kaos på gaderne lige nu.
Lighuset er fyldt med lig. Sorte og italienere.
Så længe der er en risiko for at blive skudt når som helst i Harlem,
ved jeg, at vi ikke kommer til at tjene penge.
Så nej. Det handler ikke om loyalitet. Det handler om overlevelse.
Hvad fanden tror du, du kan gøre for mig?
I skiller jer ud i Harlem. Det gør jeg ikke. Jeg kender kvarteret.
The Reapers, the Chancellors, the Copians. Alle gadebanderne.
Lad mig fortælle dem, at du vil lægge alt det her lort bag os.
At du vil tjene penge på den bedste måde. Ikke med krig, men med orden.
Overtager du Harlem, får du brug for hjælp fra en som mig.
Jaså. Så du bliver den nye Bumpy Johnson?
Kald det, hvad du vil.
Hvordan ved jeg, jeg kan stole på dig?
At du ikke er en muldvarp, han sendte herind for at røvrende mig?
Jeg sætter mit liv på spil for at være her.
Hvis du vil slå Bumpy Johnson ihjel, må du stole på mig.
Det er for længe siden, vi har spist morgenmad sammen.
Jeg har savnet det. Jeg savner at være hjemme.
Så kom hjem.
- Har I set nyhederne? - Ellsworth, vis dem ikke det.
Jeres mor er mirakelmager, sådan som hun har bragt Capote og Baldwin sammen.
CAPOTES SORTE OG HVIDE BAL
Du ser så smuk ud.
Meget imponerende. De må elske dig i museumsbestyrelsen.
Der er meget at gøre. Jeg skal lave en udstilling med sorte kunstnere.
Hold da op. Du fortjener det. Især efter alt det røvslikkeri.
- Margaret! - Jeg håber, I er sultne.
- Hundesultne. Tak. - Hvordan har Jerome det?
Bedre hos Panterne end i Vietnam.
Men hvis det stod til mig, meldte han sig til et sykursus.
Hvad glor du på?
Hvilken betjent spiser sådan et sted her?
De spiser gratis og giver fem cent i drikkepenge, hvis servitricen er heldig.
Han er ikke betjent.
Ja. Ja, jeg forstår. Tak.
Giv os straks besked, hvis noget ændrer sig.
Delia er lige blevet opereret. De fjernede kuglen.
- Gudskelov overlever hun. - Allah være lovet.
Det kunne være endt meget værre. I kunne alle være blevet…
Det røvhul til Joe Colombo skal dø!
Far, vær stille. Margaret er inde ved siden af.
Vi har det fint.
Jeg er bare bekymret for dig. Hvad handler det her om?
Nogen må have fortalt Colombo, at jeg ville dræbe ham.
Hvad? En stikker?
Hvis Joe Colombo vil dræbe dig, er Margaret ikke i sikkerhed her.
- Skal vi sende hende sydpå? - Det har vi gjort før. Det var slemt.
Hun er i sikkerhed hos Panterne.
Er du skør? Hvordan vil de forsvare hende mod en flok italienske skytter?
Elise har ret. De vil ikke vide, hun er der.
Jeg sender nogle mænd til at bevogte stedet for en sikkerheds skyld.
- Mayme, du bør tage med dem. - Aldrig i livet. Min plads er her hos dig.
Så er det afgjort. Jeg giver Margaret besked.
Nej. Lad mig gøre det.
Er Delia okay?
Ja, hun klarer sig. Hun bliver snart udskrevet.
Du skal pakke en taske og bo hos Elise et stykke tid.
- Hos Panterne? - Ja.
Der er du i sikkerhed. Bare et stykke tid.
Hvorfor vil nogen dræbe os?
Det er svært at forklare. Der er onde mænd i verden.
Er du en ond mand?
- Hvorfor siger du det? - Folk snakker, far.
En dreng, Reggie, generede mig i skolen, og en af mine lærere sagde:
"Lad Margaret være. Hendes far slår dig ihjel."
Sådan noget.
Folk har både godt og ondt i sig.
Nogle gange kommer det ene mere ud end det andet.
Men du skal vide, at jeg er din far.
Jeg elsker dig. Og jeg ønsker dig kun godt.
Og pak nu dine ting.
Frank Lucas var der. Han genkendte mig, men jeg havde ham på kornet.
Så kom den skide servitrice i vejen og blev ramt af den skide kugle!
Skød den narrøv foran hans kone og børn?
- Du sagde, han spiste morgenmad der! - Jeg bad dig ikke om noget!
Man skyder ikke en mand foran hans familie.
Jeg tænkte, at fordi han er sort, gælder de regler ikke.
Desuden er Johnson ude efter dig, boss.
Jeg ville skyde hans skide bedstemor, hvis det fik ham ud af billedet.
Ja, men han ramte forbi, og nu ved han, du prøvede på noget.
Han kommer efter dig. Nu vanker der hævn.
Okay. Vi må gå efter ham igen. Hurtigt.
Du bør gøre det.
Er du skør? Han ved nok, at jeg har skiftet side nu.
- Jeg kan ikke nærme mig dem. - Har du pludselig fået kolde fødder?
Jeg vidste ikke, jeg sluttede mig til en flok skydegale idioter,
der skyder på kvinder og børn!
Kontakt alle, vi har på gaden, inklusive de sorte bander.
Sig, at Joe Colombo tilbyder 20.000 for Bumpy Johnsons hoved.
- 20.000? - Hvad fanden venter I på? Afsted!
Normalt ville jeg slå dig ihjel for at være respektløs foran mine mænd.
Men du ved, jeg har ret. Han ødelagde det.
Vi får se. Det er ham eller mig nu. Jeg ville satse på mig.
Hvorfor var Pettigrew ikke med dig og Frank?
Han meldte sig syg.
Det er fandeme løgn. Umuligt.
- Alt er muligt. - Hør her.
Måske var det kællingen Stella Gigante. Hun er skideskør.
Stella Gigante har ingen grund til at snyde mig. Heller ikke Bonanno.
De vil begge af med Colombo.
Det er Pettigrew. Han har skiftet til Colombo.
Det ville Nat aldrig gøre mod os.
Det ved jeg nu ikke. Han har været sur, siden jeg kom om bord.
- Fuck dig, Frank. Du kender ham ikke. - Det gør jeg.
Han har villet sælge doojie, siden vi droppede det.
Beklager, Bump, men den køber jeg ikke.
Han stjal engang fra mig for at betale sin spillegæld. Jeg tilgav ham.
Men frøet til forræderi i en mands hjerte forsvinder aldrig.
Hvis det, du siger, er sandt, sværger jeg på mit liv, at jeg dræber ham.
Ikke hvis jeg kommer først. Kom.
Vi står ved en korsvej.
I morgen er der foreningsdag for italiensk sammenhold på Columbus Circle.
Kongresmedlemmerne Biaggi, Badillo og Murphy kommer.
For ikke at nævne Frank Sinatra, Dean Martin og hele Rat Pack.
Hvad med alle de FBI-agenter, der trykker løs på deres kameraer?
Bare lad dem. Vi har intet at skjule. Så længe vi italienere holder sammen.
Hvor mange mennesker tror du, der dukker op til den demonstration?
50.000. Måske flere.
- 50.000? - 50.000?
Jeg må være ærlig.
Jeg tror ikke, Lucky Luciano havde det i tankerne, da han startede Kommissionen.
Du har ret. Vores ven her har ret. Det havde han ikke.
Men tiderne har ændret sig.
Vi lever i en verden, hvor det allervigtigste er ens offentlige image.
Det er mere kraftfuldt end en kugle.
Tror du, at den lille finnoch, J. Edgar Hoover,
giver en skid for en flok italienere, der går rundt med skilte?
Tag ikke mit ord for det, Joe.
Se, hvad det gjorde for de sorte. De fik vedtaget love.
Når politiet angriber dem, slår de igen. Det gør vi også, hvis vi har sammenhold.
Joe, sikke nogle idéer, du får. Jeg kan lide idéen. Du har vores støtte.
Tak, Tommy. Tak.
Hør her. Apropos sorte…
Som I sikkert alle ved, blev Bumpy Johnson forsøgt dræbt tidligere i dag.
I ved, at jeg gjorde mit bedste for at få ham tilbage som sælger for os.
Men den stædige rad vil ikke samarbejde.
- Jeg synes, vi skal skride til handling. - Ja, nemlig. Pino har ret.
Bumpy skal dø. Ikke kun, fordi han altid er røvirriterende,
men fordi han komplicerer vores kontrol over narkoen i Harlem.
Ved I, hvad jeg tror?
Jeg tror, at Joe og Pino vil kontrollere stofferne.
Hvis de kontrollerer stofferne, kontrollerer de os.
- Punktum. - Nu skal du høre, hvad jeg tror.
Det er ret tydeligt, at du har taget Bumpys parti over dit eget blod.
Hvorfor ved jeg ikke.
Du er enten med os eller imod os, Joe. Du må beslutte dig.
- Det er ikke i orden, Elise. - Det er kortvarigt.
Det ser ikke godt ud med Bumpys mænd her. Det er ikke vores stil.
- De bliver udenfor. Du ser dem ikke. - Det er ikke pointen!
Du indblander os i en mafiakrig, der ikke vedkommer os!
Det er det sikreste sted for min datter. Er det ikke nok for dig?
- Du ved, jeg holder af dig. - Så vis det!
Hvis du vil have mig ud, tager jeg hende med sydpå.
Nej, nej, nej.
Lad være med det.
Panterne er min familie, Sadiq. Men det er Johnson-familien også.
Jeg må beskytte dem begge.
Vi kvajede os, så nu er han advaret.
- Vi sidder med en taberhånd. - Vil du ikke høre, hvad Bumpy har at sige?
Colombo prøvede at dræbe ham på en restaurant med civile.
Du af alle ved, hvor dumt det er.
Det overrasker mig ikke.
Han har for travlt med borgerrettigheder til at stoppe krigen. Hvad er planen?
Stella kontakter Colombo og beder om et møde mellem ham og mig.
Manden prøvede at dræbe dig. Skulle han købe den?
Jeg giver ham hans højeste ønske.
En fredsaftale, hvor jeg sælger doojie til gengæld for at overleve.
Du har pralet af ikke at sælge stoffer i Harlem i over et år.
Han hopper på det, hvis han tror, han får Genovese-stoffer. Og mig.
Vi gør det et sted, hvor han føler sig sikker. St. Clair før åbningstid.
- Jøsses. - Hvad er der galt?
Det her er et mareridt.
Jeg er partner med en sort og en kvinde mod mine egne. Det er komisk.
Så vælg Colombo og al den opmærksomhed, der ender med at få jer alle i fængsel.
Okay, Bumpy. Hvis du nakker Colombo, glatter jeg ud over for de andre familier.
Men hvis du fejler, er du på egen hånd.
Du skal overbevise ham, Stella.
- Jeg må tale med ham. - Han har ventet dig. Før hende ind.
- Hun er her, boss. - Okay. Tak.
Hej.
Hvad fanden var det for?
For Delia. Hun er på hospitalet med et sår i maven. Du kunne have dræbt hende.
Stella…
Det er jeg ked af. Det var en fejl, og det sker ikke igen.
- Hvordan har hun det? Er hun okay? - Det her må stoppe, Joe. Nu.
Svinet prøver også at dræbe mig. Er du ligeglad?
Jeg vil stoppe blodsudgydelserne i Harlem. Delia er min bedste ven. Forstår du det?
Jeg kan ikke gøre noget.
Jo, du kan. Jeg tror, jeg kan få Bumpy til at sælge heroin for os.
Tal med Bumpy. Slut fred.
Mener du det?
Dit frieri, du ved? Jeg må kunne stole på ham, jeg gifter mig med.
Han skal tænke som mig angående visse ting.
Lov mig, at du afslutter krigen. Så gifter jeg mig med dig.
Stella vil overbevise Colombo om, at jeg vil sælge doojie for ham.
Du ville også sige det her til mig:
Lægger du vores liv i Stella Gigantes hænder?
Det med Delia går dig på. Det forstår jeg.
Men lader du ikke følelserne løbe af med dig?
Nat Pettigrew skiftede til Colombo. Min familie kunne være blevet ramt.
Selvfølgelig har jeg følelser i klemme. Hvad fanden?
Fint. Jeg hører dig.
Vil Stella foreslå, at de mødes på St. Clair?
Ja.
Medmindre Colombo har skiftet alle låse, har vi adgang gennem kælderen.
Jeg synes, vi skal komme før tid og nakke ham, når han ankommer.
Hvis Colombo ved, du vil nakke ham, hvorfor skulle han så tro på Stella?
Colombo ønsker ikke krig. Han har et image at opretholde.
Svinet har for travlt med at lege politiker.
Men Bump, du vover pelsen.
Ved at nakke Colombo uden Bonannos tilladelse på papir,
vil alle fem familier søge hævn.
Bonanno vil bare have en sikker hest. Han vil støtte os, hvis det lykkes.
Min far sagde, din mor klarer den. Hun bliver snart udskrevet.
Min bror blev skudt og dræbt, og der var intet, jeg kunne gøre.
Nu er min mor blevet skudt.
Det gør mig ondt.
Det var skræmmende. Jeg så hende.
- Men jeg tror, hun reddede vores liv. - Gjorde hun?
Ja. Ved at blive ramt af den kugle, der var tiltænkt min far.
- Din mor er en helt. - Hun er den bedste kvinde i verden.
Og jeg vil dræbe den mand.
- Hvilken mand? - Ham, der beordrede skyderiet.
Joe Colombo, en italiensk gangster.
Alle ved det. Jeg hørte din mor tale om det.
Nemlig.
Og alle er bange for at gøre noget ved det på grund af mafiaen.
- Jeg er ikke bange. - Er du ikke?
Fandeme nej. Jeg er en Sort Panter.
Med den sorte borgerrettighedsbevægelse som inspiration
vil Joe Colombo afholde foreningsdag i morgen i Central Park
for at fremhæve lokalsamfundets klagepunkter
og gøre opmærksom på etnisk diskrimination og negative stereotyper.
Især politiets og avisernes portrættering af italienere som kriminelle.
Det er i morgen. Hold godt øje med det.
Bump, Elise er her.
Hvad? Gutter…
- Hvad er der sket? Er Margaret okay? - Hun har det fint.
- Hvad er der? - Det er dumt.
Men jeg fik en følelse af, at jeg måske aldrig ser dig igen, så…
Jeg klarer mig.
Vi har været så meget væk fra hinanden, og det fortryder jeg.
Hvis der skete dig noget…
Jeg klarer mig.
Du skal vide, at jeg elsker dig.
Det ved du godt, ikke?
Selvfølgelig. Jeg elsker også dig.
Godt. Det skal du vide.
Undskyld.
Jeg tager tilbage nu.
Vær nu forsigtig.
Elise?
Jeg er din far.
Det, du sagde, er sandt. Jeg spiller et farligt spil lige nu.
Hvis der sker mig noget, skal du vide, at jeg aldrig har været mere stolt af dig.
Det, du gør. Du er en Panter.
Du tager magten.
Jeg er så stolt.
Det er okay. Det skal nok gå.
Jeg klarer mig.
Hent bilen. Kør den om foran. Vinnie, du er min sekundant.
Du ser ikke glad ud.
Det er en fejl at undervurdere Bumpy.
Jaså?
Send bare dine mænd. Men du bør ikke tage afsted.
Hvorfor ikke?
Mødet er på St. Clair. Det er mit område. Jeg har masser af beskyttelse.
Bumpy vil aldrig lave en aftale med dig. Ikke efter Vinnie skød efter hans familie.
Hvad taler du om?
Stella Gigante arrangerede det. Hun er mægler.
- Stoler du på hende? - Ja, sgu da.
- Jeg stoler aldrig på nogen… - Klap i.
Frygter du, jeg aftaler noget med Bumpy, der sætter dig i en dårlig situation?
Jeg gik i seng med fjenden. Jeg vil forhindre, at du skider i den.
SERVICEINDGANG
Se os. Hvem skulle have troet det?
Du klarede det godt, Country. De skulle have skiftet låsene i kælderen.
Colombo.
- Hænderne op, spaghetti. - Den tager jeg.
Hvor fanden er Joe Colombo?
- Hvad fanden er det her? - Du er i knibe.
Lad være! Gør det ikke! Gør det ikke. Jeg vil gøre hvad som helst!
Lad være! Jeg dræber Colombo selv. Jeg skyder ham en kugle for panden.
Gør det ikke. Gør det ikke. I må ikke gøre det.
Du skulle ikke være kommet efter mig og min familie.
Den er for Delia.
Bumpy!
En forbandet skam. Efter alt det arbejde.
Drømme dør. Og det gør Colombo også.
Brandmænd bekæmper et inferno
på den populære klub St. Clair i Harlem lige nu.
Der meldes om flere døde, men årsagen til branden er endnu ikke fastslået.
Politiet mener, at branden er den seneste i en række voldelige handlinger
mellem mafiaen og de sorte bander i byen.
Ellsworth Johnson overdrog klubben til Joseph Colombo for nylig.
Colombo, hovedsponsoren for morgendagens foreningsdag,
har ikke kunnet kontaktes.
Hvad fanden?
Sig det til alle bandemedlemmer i Harlem.
Jeg er ligeglad med, hvem der gør det. Han skal dø. Nu.
Forstået, boss.
Du havde ret.
- Tænk, at Bumpy brændte sin egen klub ned. - Min klub!
Min fucking klub.
Hun narrede mig.
- Hvorfor skulle Stella gøre det? Kælling. - Bumpy har nok hjernevasket hende.
Jeg stolede på hende.
Da hun arbejdede for mig, talte vi i timevis.
Jeg troede, jeg kendte hende.
Inderst inde er hun en iskold kælling.
Ikke for noget.
Tja…
Det her vil hun fortryde.
Ring til Pino Scolari. Få soldaterne på gaden.
Ring til Pino Scolari. Colombo vil tale med ham.
- Jeg kan ikke åbne våbenskabet. - Hvad er der sket?
Ingen her forstår mig, bortset fra dig.
Kan jeg hjælpe med noget?
Ja, det tror jeg.
FORENINGSDAG
Jeg ved ikke, Joe. Det er nok ikke en god idé at holde tale i morgen.
Hvad mener du?
Italienere fra hele landet kommer for at høre mig tale.
Er det sikkert, efter alt det, der er sket?
Bortset fra mine mænd passer en hær af italienske betjente på mig.
Det med Bumpy Johnson er noget værre rod.
Jeg talte med Chin. Han kan ikke lide vores samarbejde.
Det kan hans datter heller ikke.
Angående det. Som vi begge ved, er Chin her ikke.
Og hans datter bør ikke fortælle dig, hvad du skal gøre.
Tror du, jeg kan lide det? Hvis jeg ikke lytter til hende, går jeg imod Chin.
Op i røven med Chin! Du burde være familiens overhoved.
Og, Pino, det kan jeg hjælpe dig med.
- Hvad med Stella? - Kan du lide at tage ordrer fra en pige?
Hør her.
Bumpy Johnson ryger, og jeg tager Harlem.
Det er dig, der skaffer stofferne, ikke Chin.
Når jeg får kontrol over de andre bosser, er det slut.
Chin har ikke nok mænd til at angribe os.
Men du glemmer Bonanno. Han holder med Bumpy og Stella.
Når Bumpy er død, gør Bonanno, som vi siger, ellers ryger han også.
Og hvad Stella angår…
Det er et problem, du må løse.
Hvad mener du?
Hun skal dø.
Hør her, Joe. Jeg nakker ikke kvinder.
Tror hun, at hun kan være boss som en mand?
Så må hun også betale prisen som en mand.
Og du har mit ord. Jeg gør dig til overhoved for Genovese-familien.
Du bør nok forlade byen.
Det kan jeg ikke. Jeg skal pleje min fars interesser.
Din fars interesser er, at du overlever.
Pino kommer ikke efter mig. Han er loyal over for min far.
Colombo har Pino i baglommen.
Jeg har kendt Pino altid. Han ville aldrig være illoyal over for min familie.
Beklager, men det betyder intet i denne verden.
Du har ret. Far sagde, at hvis jeg ville være boss,
kunne jeg ikke stole på nogen. End ikke mine nærmeste.
Heller ikke mig?
Heller ikke dig.
Du må følge mit råd.
Forlad byen, indtil Colombo er ordnet. Jeg lader nogle af mine mænd bevogte dig.
Jeg vil ikke tiltrække opmærksomhed. Jeg klarer mig.
Det er tidligt her i New York City, hvor folk allerede møder op
til den italienske foreningsdag.
Politiet og myndighederne forventer titusindvis af deltagere til det,
organisatorer kalder en forenet stemme
mod mishandlingen og forvanskningen af italiensk-amerikanere,
helt i tråd med "Anti-Defamation League", gruppen som bekæmper ærekrænkelser.
Bill Kurtis kan fortælle mere om den og foreningsdagen fra Columbus Circle.
Gruppen beder alle italiensk-amerikanere om at bekæmpe diskrimination.
Medlemmerne er især utilfredse med
den stereotype opfattelse af italienere som gangstere.
De vil eliminere ord som "mafia" og "Cosa Nostra".
Ikke alle italienere er gangstere, og alle gangstere er ikke italienere.
- Man kan ikke købe den slags omtale. - Ja, det bliver en god dag.
Okay. Kom så.
Mig?
Det er ikke en god idé.
Hvis Bumpys mænd er der, skal du holde udkig.
Hvis Bumpys mænd er der, skyder de mig.
Ikke mit problem, vel?
Jeg gjorde, som du sagde.
- Jeg troede, du ville bakke ud. - Næsten.
- Jeg burde ikke gøre det. - Bare rolig.
Du hjælper ikke kun mig, men også din far.
Colombo vil dræbe ham.
- Hvordan fik du nøglen? - Min mors jakke.
Tak.
Hvad vil du gøre?
Jeg har undersøgt alle bygningerne. Jeg kan kun ramme rent fra én af dem.
- Lige over for springvandet. - Det bliver ikke nemt.
Det bliver værre, hvis han rammer forbi. Så lad være med det.
- Skal jeg tage med ham? - Nej, du skal noget andet.
Vores mad er ikke fin, men den er lavet med kærlighed.
Lækkert. Tak.
- Skat, har du det ikke godt? - Jeg er bare ikke sulten.
Har I set Jerome? Han er væk, og vinduet på brandtrappen stod åbent.
- Tjek våbenskabet. - Har jeg gjort.
Det var åbent, og der mangler en .38.
Margaret, du talte med ham. Sagde han noget?
Skat, se på mig.
Lyv ikke.
Jeg kan ikke sige det. Han fik mig til at love det.
Han bliver slået ihjel. Ønsker du det?
Hvor tog han hen?
Han vil dræbe Joe Colombo.
Der er hun. Virker din telefon ikke? Jeg har ringet seks gange.
Den er i stykker.
Skal du med til demonstrationen?
Nej.
- Virkelig? Joe bliver skuffet. - Jeg sagde, jeg ikke havde det godt.
Jaså? Det var en skam.
Skal du ud at rejse?
Ja, jeg besøger min far i Florida.
Måske får du det bedre dernede. Ja.
Jeg talte med din far tidligere. Han nævnte det ikke.
Jeg overrasker ham.
- Du er fuld af overraskelser. - Er jeg?
Lad os komme til sagen. Vi har kendt hinanden længe.
Og jeg synes, jeg har været mere end tolerant
angående den sindssyge situation, din far efterlod mig i.
Hvilken situation?
At have en som dig,
en pige, der ikke aner, hvad hun laver, til at give mig ordrer.
Eller værre, gå bag min ryg!
Hvad laver du? Hvad laver du? Hvad laver du?
Hvad fanden vil du med den?
- Slap af. - Hold din kæft!
Hvad skal jeg gøre her?
De sagde alle, du var skør, så måske…
Måske fortæller jeg din far, at du begik selvmord.
Skød dig selv med din egen pistol, og han vil tro mig. De vil alle tro mig.
Jeg slår dig ihjel.
Åbn munden!
Er du okay? Bumpy bad mig holde øje med dig.
- Tak. - Du klarer den.
I flere uger har grupper af italiensk-amerikanere
demonstreret foran FBI's hovedkvarter på Manhattan
i protest mod udtryk som "mafia" og "gangster",
som de ser som etniske tilsvininger.
I dag viste demonstrationen sig som en fuldgyldig bevægelse,
da tusindvis af demonstranter fejrede den italiensk-amerikanske foreningsdag.
FORENINGSDAG
FORENINGSDAG DEN 29. JUNI
Ingen adgang til dette område.
Mand. Der er pissemange mennesker derude.
Denne demonstration vil gå over i historien.
Ja, den beviser, at det italienske folk er forenet og klar til forandring.
Vi er trætte af at blive behandlet som dyr.
Hvordan går det?
Kan du se alle de mennesker? Se alle de mennesker.
Hvordan går det?
DEN ITALIENSK-AMERIKANSKE BORGERRETTIGHEDSGRUPPE
SAMMENHOLD
BEKÆMP RACISME
Mine damer og herrer,
brødre og søstre,
paisans.
VI ER IKKE MAFIAEN
Vi er samlet her i dag ikke kun for at fejre vores arv,
men for at bekræfte vores sammenhold og styrke som lokalsamfund.
Kan du se Jerome?
I disse tider
med misforståelser og fordomme, som skal splitte os,
er det vigtigere end nogensinde, at vi italienere står sammen
og er stolte af, hvem vi er, og hvad vi repræsenterer!
Ærlige, hårdtarbejdende mennesker. Det er det, vi er!
Ikke kriminelle. Ikke alfonser og narkohandlere.
Det italiensk-amerikanske lokalsamfund er blevet nedgjort,
ligesom vores sorte venner.
Vi er ikke gadebøller, der vil afpresse dig.
Vi er mindre interesserede i intimidering
end i at invitere jer på Nonnas søndagssovs.
Vi er normale amerikanere, der bare beder om en chance,
for vi intet gjort for at fortjene den dårlige behandling.
Lad os starte vores egen borgerrettighedsbevægelse.
Lad os marchere mod Washington
og fortælle dem, at de ikke må mishandle os mere!
Det passer altså.
- Vi vil have lige rettigheder! - Først Colombo, og så dig.
…andenrangsborgere. Vi vil have lige rettigheder!
I kan fængsle os, I kan tæve os.
I kan fratage os vores rettigheder, men I kan aldrig stoppe os!
For vi er italienere! Vi ved, hvordan man kæmper!
Kom, Jerome. Vi må have dig væk herfra. Løb.
Hjælp! Vi har brug for en ambulance!
Hjælp!
VENT VENLIGST
Livet er som skak, på nær én ting. Hvis du taber, kan du ikke starte forfra.
Mulighederne kan virke begrænsede.
Ens plan kan falde fra hinanden.
Der vil ske uventede ting.
Men spillets mål skal forblive klart. At overleve.
Familierne lader dig slippe, Bumpy, på én betingelse.
At du sælger heroin i Harlem igen.
Jeg prøvede.
Tekster af: Mille Dyre Egegaard